Nòg 'n skildery behaal rekordprys | Die Vryburger
Nòg 'n skildery, "Saying Grace" deur Norman Rockwell is op die New Yorkse veiling vir 'n rekordbedrag van $46, miljoen (R481) verkoop. Die skildery het 'n voorver­koopskatting van tussen $15 miljoen en $20 miljoen gehad.
In 2006 het Rockwell se "Breaking Home Ties" vir meer as $15 miljoen verkoop, wat tóé die rekordprys was.
Die skildery stel 'n stampvol restaurant voor met 'n seun en vrou wat by hul tafel bid. Dit is voorheen aan die Norman Rockwell Museum in Massachusetts geleen.
Nog 'n Rockwell-skildery, "The Gossips", is vir $8,5 miljoen (sowat R89 miljoen) verkoop, terwyl "Walking to Church" vir net meer as $3,2 miljoen (sowat R33 miljoen) verkoop is.
One thought on "Nòg 'n skildery behaal rekordprys"
Vesting January 3, 2014 at 7:06 pm
Ek was omtrent so oud soos die seuntjie wat saam met sy ouma in die restaurant sit toe 'n afdruk van hierdie skildery op die buiteblad van die Amerikaanse tydskrif "Life" verskyn het. Nie slegs die eenvoud en innigheid op die gelaat van die bejaarde dame terwyl sy die seën vra in 'n openbare restaurant was onvergeetlik nie, maar ook, mens kan sê, die eerbiedige verwondering waarmee die ander persone in die restaurant haar aangestaar het. Elke keer wanneer ek in 'n restaurant kom, en wonder of mens die seën op so 'n rumoerige plek kan of moet vra, kom die beeld van die ou tannie en die seuntjie by my op; en dan twyfel ek nie …
Ek is verheug dat ware en inspirerende kuns soveel werd kan wees; alhoewel ek natuurlik, soos die meeste mense, probeer uitreken hoeveel honger mense van voedsel voorsien kon gewees het met so'n fenomenale bedrag.